**Tehniški dan: ELEKTRIKA**

V ponedeljek, 19. 2. 2018, smo imeli učenci 4. razreda tehniški dan na temo ELEKTRIKE. Prvo uro smo previharili možgane ter na liste v skupinah zapisali kaj o elektriki že vemo ter kaj smo se pri pouku že naučili. Naslednji dve uri smo se pozabavali s sestavljanjem preprostih električnih krogov in razložili pomen posameznih sestavnih delov. Spoznali smo vlogo električnega stikala in varovalke ter različne vrste vezav. S pomočjo električnega kroga v katerega smo vezali brenčač smo utrdili znanje o prevodnikih in izolatorjih električnega toka. Ko smo vezali prevodnike električnega toka je brenčač ˝piskal˝. Pri delu smo bili zelo uspešni, saj je bila naša motivacija za delo zelo visoka. Z različnimi aktivnostmi in ogledom video posnetkov smo si pridobili še bolj poglobljena znanja o pridobivanju električne energije ter nevarnostih, ki spremljajo uporabo električne energije. Na koncu smo svoje znanje izlili na plakate, ki bodo krasili našo učilnico.

Zapisala: Simona Stariha

Foto: Simona Stariha







